Tájékoztató a dékáni méltányossági kérelmekhez

A TTIK dékánja a TVSZ. 12.1 pontja alapján vizsgaidőszakon kívüli vizsgázást engedélyezhet, ha a vizsgaidőszakban olyan méltánylandó körülmények merültek fel, amik akadályozták a hallgatót az eredményes vizsgázásban. Gyakorlati jegyek pótlására dékáni méltányossági vizsga keretében nincs lehetőség!

A vizsgaidőszakon túli vizsgázás dékáni engedélye a méltányosság elvén alapul, igazolni kell a méltánylandó körülményeket, de ezek ellenére is születhet elutasító döntés.

A méltányosság okát megvizsgálva a Kar dékánja a beadási határidő után 10 napon belül döntést hoz. A döntést (elfogadva vagy elutasítva) elsőként a MODULO-n keresztül ismerheti meg a kérelmező.

A vizsgaidőszakon túli vizsgázás lehetősége csak azokra vonatkozik, akik a szorgalmi időszakban eleget tettek a tantárgyi követelményeknek, megszerezték a vizsgázáshoz szükséges pontokat, vagy teljesítették a vizsgára jelentkezés feltételeit.

A tantárgyi követelmények nem teljesítése önmagában nem elegendő indok a méltánylás gyakorlására.

A kérelmek véleményezése folyamatosan történik, de a döntéshozás eredményét egyidejűleg tudják meg a kérelmezők a MODULO-n keresztül. A részletes írásbeli értesítést postán kapják meg a kérelmezők.

Az elmúlt években a méltányolható kérelmek 25-50%-a kapott támogatást a körültekintő elbírálási folyamatban. Az alapos mérlegelés után meghozott határozat ellen benyújtott fellebbezéseket nem támogatja a Dékán, hiszen a támogató döntés nem kikényszeríthető.

|  |
| --- |
| Dékáni méltányossági kérelmek döntésének alakulása2010-2023. között |
|  | elutasítva | jóváhagyva | összesen | jóváhagyva arány |
| **összesen** | 708 | 709 | 1417 | 50% |

A kérelmek beadása kizárólag a Modulo felületén keresztül történik.

**A beadási időszak 2024. február 5. 8:00 2023. február 12. 23:59 tart.**

A dékáni méltányosságból engedélyezett vizsgákra 2024. február 29-ig kerülhet sor.

Szeged, 2024. január 24.

Horváth Dezső

dékán